|  |  |
| --- | --- |
| Izina ry’umwitozo | **Abakobwa n’abahungu: Ibyo bagomba gukora n’ibyo batagomba gukora** |
| Intego y’umwitozo | * Abahugurwa bamenya uko abakobwa n’abahungu biga kuba abagore n’abagabo. * Abahugurwa bumva uko amahame y’umuryango mugari agenga abahungu n’abakobwa ahinduka uko ibihe bisimburana. * Abahugurwa basubiza amaso inyuma gatekereza ku buzima bwabo n’uburyo bakuze. * Abahugurwa basubiza amaso inyuma bakareba uko umuryango mugari ushimangira amahame ya jenda. |
| Abo umwitozo ugenewe | Abagore n’abagabo |
| Ingano y’itsinda rigenewe uyu mwitozo | Abantu 20 |
| Igihe giteganijwe umwitozo ugomba kumara | Iminota 70 |
| Ibikoresho | Ikibaho n’impapuro nini |
| Imfashanyigisho | * Cartoon: [A boy and a girl from school](https://www.threemountains.academy/wp-content/uploads/2018/03/a-boy-and-a-girl-from-school-vertical-small-1.jpg) * Cartoon: [The hen does not crow in the presence of a rooster](https://www.threemountains.academy/wp-content/uploads/2018/03/Hen-does-not-crow-medium.jpg) * [Imfashanyigisho](https://www.threemountains.academy/wp-content/uploads/2018/06/Imfashanyigisho-1.docx) |
| Aho byavuye | Byateguwe hifashishijwe *Towards Gender Equality in Your Organisation*, SNV Botswana |

**1. Uko bikorwa:**

Umukoro wo mu matsinda mato (Iminota 15)

* Kora mo amatsinda mato, amatsinda mato y’abagore gusa n’ay’abagabo gusa.
* Saba abahugurwa gusubiza ibibazo bikurikira ( bifashishe imfashanyigisho wabahaye):
  + Ni ibiki abakobwa bashishikarizwa gukora kandi ni ibiki abahungu bashishikarizwa gukora?
  + Ni ibiki abakobwa bacibwa intege zo gukora ndi ni ibiki abahungu bacibwa intege zo gukora?
  + Ese ushobora gutanga ingero z’abakobwa cyangwa abahungu bakoze ibitandukanye n’amahame ya jenda yashyizweho n’ umuryango mugari? Byagenze gute?

Umukoro w’itsinda ryose (iminota 20)

* Hamagara abahugurwa bose baze bongere bakore itsinda rimwe.
* Gabanya ikibaho mo ibice bibiri .Andika ku mutwe w’uruhande rumwe rw’ikibaho “abahungu” maze ku mutwe w’urundi ruhande rw’ikibaho wandike “Abakobwa”
* Saba buri tsinda gusangiza abandi ibisubizo byaryo maze wandike amagambo y’ingenzi bagiye bavuga ku kibaho. Ushobora no kubishushanya kugirango ufashe abatazi kwandika no gusoma.

Ibibazo wakwifashisha uyobora ibiganiro:

* Ni iki twigiye ku byanditse kuri ibi bihande uko ari bibiri?
* Ninde washyizeho aya mabwiriza kandi ni kuki dukomeza kuyakurikiza?
* Ese aya mabwiriza hari aho azitira abagore cyangwa abagabo? Niba aribyo ni mubuhe buryo ?
* Ese ayo mabwiriza ajya ahinduka uko ibihe bigenda bisimburana? Ese haba hari ingero z’amabwiriza yakoreshwaga kera ariko atagikoreshwa ubu?

Umukoro w’abantu babiri (iminota 10)

* Saba buri muhugurwa guhindukira akarebana na mugenzi we begeranye. Ushobora guhitamo kubashyira mu matsinda y’abo bahuje ibitsina cyangwa badahuje ibitsina, byose byaterwa n’uburyo itsinda ryisanzuyemo. Itsinda ry’abantu badahuje ibitsina rifasha abagabo n’abagore kumva ibitekerezo bya buri ruhande.
* Saba buri muntu mu itsinda ry’abantu babiri kubwira mugenzi we ibintu yibuka byo mu bwana bwe. Ni gute wize kuba umugore cyangwa kuba umugabo? Ni gute wabyize kandi ninde wabikwigishije?

Ibibazo wakwifashisha uyobora ibiganiro:

* Ese mu mikurire yawe hari ibintu so, nyoko, basaza bawe, bashiki bawe, ba nyokorome, cyangwa ba nyoko wanyu bakubwiye byatumye witwara mu buryo runaka?
* Ese hari ibintu wakundaga mu kuba umugabo cyangwa umugore mugihe waruri gukura?
* Ese hari ibintu wangaga mu kuba umugabo cyangwa umugore mu gihe waruri gukura?
* Ni ubuhe butumwa waba warabonye buvuye ku rusengero cyangwa mu itangazamakuru( tereviziyo, radiyo, ikinyamakuru) ku byerekeye kuba umugore cyangwa umugabo?
* Ni ubuhe butumwa waboneye ku ishuri?
* Ese haba hari inkuru, indirimbo, byendagusetsa cyangwa imigani migufi wibuka byerekeye ku kuba umugore cyangwa umugabo? Urugero: *Nta nkokokazi ibika isake ihari*

Umukoro w’itsinda ryose (iminota 25)

* Saba amatsinda amwe( y’abantu babiri) gusangiza abandi ingero baganiriyeho.
* Soza iki kiganiro ubaza ibibazo bikurikira:
  + Ni ayahe mahame ya jenda twakurikiza?
  + Ni ayahe mahame ya jenda twakwitandukanya nayo?
  + Ni gute ushaka kurera abana bawe?

**2. Ubutumwa nyamukuru:**

Uko abahungu n’abakobwa bitwara babyiga iyo barimo barakura. Uko waba umukobwa cyangwa umuhungu uboneye bihinduka uko igihe kigenda gisimburana. Umuryango mugari ugira uruhare runini k’uko imyumvire ya jenda ifatwa, icengezwa mu bantu cyangwa uko izitirwa. Niba uzi uko ibi bigenda ushobora guhitiramo neza abana bawe.

**3. Amabwiriza agenewe umufashamyumvire**

|  |
| --- |
| Kwisanisha n’icyo umuryango mugari witeze ku muntu, ni urugendo twigiramo ibyo umuryango mugari utwitezeho hagendewe kuba turi igitsina gore cyangwa igitsina gabo  Umukobwa n’umuhungu bafatwa bitandukanye kuva bakivuka. Mu muco nyarwanda, abakobwa bigishwa kuba abanyamahoro, kubaha, kuguma mu rugo no gucisha make. Bigishwa kwakira neza abashyitsi no gukora imirimo yo mu rugo nko guteka no gukora isuku. Nyamara kandi, u Rwanda ruheshejwe ishema no kugira umubare munini w’abagore mu nteko ishinga amtategeko ku isi kandi ugashyira mu bikorwa amategeko arebana na jenda. Benshi bemera ko hari byinshi bigomba gukorwa kugirango abagore bo mu byaro bazamuke.  Ku rundi ruhande, abahungu bigishwa gukomera, kurinda bashiki babo, no gukora imirimo isaba ingufu nko kuvoma no kwasa inkwi.    Abakobwa bigishwa kumera nka ba nyina, mu gihe abahungu bo bigishwa kumera nka ba se.  Ayo mategeko ku myitwarire ntahantu na hamwe yanditse ariko aracyigishwa. Akenshi umenya ibyerekeye aya mategeko iyo umuntu ayarenzeho cyangwa iyo ubonye umuntu yitwara mu buryo butandukanye.  Soma birambuye [Gender Stereotypes and the Socialisation Process](http://www.un.org/womenwatch/daw/egm/men-boys2003/EP3-Marinova.pdf). |